b'\n_START_ARTICLE_\nRde\xc4\x8di sremi\xc4\x8dan\n_START_PARAGRAPH_\nRde\xc4\x8di sremi\xc4\x8dan je kakovostno rde\xc4\x8de vino iz bizeljsko-sremi\xc5\xa1kega vinorodnega okoli\xc5\xa1a. V njem so zme\xc5\xa1ane sorte modri pinot, modra frankinja in \xc5\xbeametna \xc4\x8drnina. Vino je za\xc5\xa1\xc4\x8diteno z blagovno znamko Bizeljsko-Sremi\xc4\x8d in pridelano v skladu s \xc5\xa1tudijo za\xc5\xa1\xc4\x8dite kakovosti bizeljsko - sremi\xc5\xa1kih vin._NEWLINE_Je srednje intenzivno rubinasto rde\xc4\x8de vino s sadno aromo, v kateri je zaslutiti vonj gozdnih sade\xc5\xbeev, suhih sliv in rahel pridih po pra\xc5\xbeenem. Okus vina je lahkoten in krepek z rahlim taninskim priokusom. Postre\xc5\xbeemo ga temperiranega na 12-14 \xc2\xbaC.'